Se Tour de France på TV 2 PLAY

Snakken om stjerner, favoritter og etapevinder forstummede efter dagens slag i Alperne.

Centrum blev i stedet Jakob Fuglsang og ikke mindst den motorcykel, der sendte danskeren i jorden.

Bagpå motorcyklen sad en norsk fotograf, som var i gang med en reportage om netop motorcyklerne i Tour de France-feltet.

Derfor blev uheldet også filmet på klodshold. Det kan du se i klippet over artiklen.

Motorcyklen kom buldrende frem, da Jakob Fuglsang slog ud til højre for at lade Romain Bardet - dagens senere etapevinder - overtage føringen i udbruddet. Den fik fat i Fuglsangs styr, og dermed blev han sendt i jorden og mistede chancen for at køre sig i den prikkede bjergtrøje og for at køre med om etapesejren.

Føreren af motorcyklen, en efter sigende rutineret belgier, er omgående blevet smidt ud af løbet.

Her forklarer nordmanden på motorcyklen, hvad han mener, der skete i situationen:

TV 2 Cykelcenter-appen Vores GRATIS app, TV 2 Cykelcenter, giver dig rige muligheder for at følge Tour de France, når du er på farten

Hør etaperne live som radio med med Rolf, Ritter og Leth i ørerne

Se løbet live i appen med TV 2 PLAY (kræver PLAY-login - læs mere HER)

Livegrafik fra løbet - se hele tiden, hvem der ligger hvor, og hvor på ruten rytterne er

Hold dig informeret med rytter- eller holdprofiler og læs seneste nyt

Appen kan hentes gratis i App Store og Google Play